Πιλοτική μελέτη εφαρμογής συστήματος προεγχειρητικής αξιολόγησης παραγόντων κινδύνου χειρουργείου καταρράκτη
Creators: name: Διάφας, Άγγελος Σάββα
Publisher: name: Aristotle University of Thessaloniki
Year: 2024
Subjects: Χειρουργείο καταρράκτη
Επιπλοκές χειρουργείου καταρράκτη
Σύστημα προεγχειρητικής αξιολόγησης χειρουργείου καταρράκτη
Cataract surgery
Cataract surgery complications
Preoperative assessment system for cataract surgery

description: Εισαγωγή: Παρά την ραγδαία πρόοδο της τεχνολογίας και την ανάπτυξη νέων και σύγχρονων τεχνικών με εξελιγμένα μέσα το χειρουργείο του καταρράκτη δεν παύει να έχει ένα πλήθος διεγχειρητικών και μετεγχειρητικών επιπλοκών. Σκοπός: Παρουσίαση μιας στατιστικά επικυρωμένης ταξινόμησης παραγόντων κινδύνου για τις επιπλοκές στη χειρουργική του καταρράκτη. Μέθοδοι: Αυτή η μελέτη παρατήρησης κοόρτης ασθενών αξιολόγησε τις αναφερόμενες διεγχειρητικές και μετεγχειρητικές επιπλοκές 66 ασθενών που υποβλήθηκαν σε χειρουργική επέμβαση καταρράκτη στο Γ.Ν. Σερρών κατά το διάστημα 18/12/2023 έως 09/07/2024. Οι ασθενείς ταξινομήθηκαν σε 3 κατηγορίες κινδύνου, χαμηλού κινδύνου, ενδιάμεσου κινδύνου και υψηλού κινδύνου και καταγράφηκαν οι επιπλοκές. Για την ταξινόμηση των ασθενών στις κατηγορίες αυτές χρησιμοποιήθηκε το ερωτηματολόγιο των Mylona et al. Τα χειρουργεία πραγματοποιήθηκαν από έμπειρους χειρουργούς προσθίου ημιμορίου της κλινικής. Η συλλογή δεδομένων έγινε με ανασκόπηση ιατρικών φακέλων και τη συμπλήρωση βασικών δημογραφικών στοιχείων (φύλο,ηλικία) καθώς και των επιμέρους παραγόντων προεγχειρητικού κινδύνου σε φύλλο Excel ειδικά δημιουργημένο για αυτό το σκοπό. Τα δεδομένα επεξεργάστηκαν με τη βοήθεια κατάλληλου προγράμματος στατιστικής ανάλυσης (SPSS for Windows) ώστε να εξεταστεί η προβλεπτικότητα του συστήματος ως προς την εμφάνιση εγχειρητικών επιπλοκών. Αποτελέσματα: Στην έρευνα συμμετείχαν 66 ασθενείς (με έλεγχο φακέλων μετεγχειρητικά), με ηλικιακό εύρος από 56 ετών έως 91 ετών με το μέσο όρο της ηλικίας των ασθενών να είναι τα 75,53 έτη. Από αυτούς, 21 ήταν άντρες και 45 ήταν γυναίκες. Σημειώθηκαν μετεγχειρητικές επιπλοκές σε 8 ασθενείς (12,1% επί του συνόλου), 3 άνδρες και 5 γυναίκες. Οι 7 από τους 8 ασθενείς οι οποίοι εμφάνισαν επιπλοκές ήταν υψηλού κινδύνου σύμφωνα με το ερωτηματολόγιο, ενώ η 8η ασθενής ήταν ενδιάμεσου κινδύνου. Έπειτα από στατιστική ανάλυση εξετάστηκε η συσχέτιση ηλικίας και της συνολικής βαθμολογίας των παραγόντων κινδύνου με τη δοκιμασία Spearman rho, βρέθηκε θετική συσχέτιση, (r=0,302, p =0,014). Επίσης εξετάστηκε κατά πόσο η μετεγχειρητική επιπλοκή συνδέθηκε με τη συνολική βαθμολογία των παραγόντων κινδύνου και βρέθηκε ότι στους ασθενείς με επιπλοκές σημειώθηκε στατιστικά σημαντικά μεγαλύτερη βαθμολογία παραγόντων προεγχειρητικού κινδύνου (Mann-Whitney test p = 0,001). Τέλος εξετάστηκε κατά πόσο η μετεγχειρητική επιπλοκή συνδέθηκε με τη κατηγοριοποίηση των ασθενών σε ασθενείς άνευ σημαντικού κινδύνου, ασθενείς με χαμηλό κίνδυνο, μεσαίο κίνδυνο και υψηλό κίνδυνο. Βρέθηκε ότι οι ασθενείς που κατηγοριοποιήθηκαν σε κατηγορία μεγαλύτερου κινδύνου εμφάνισαν συχνότερα επιπλοκές (Kendall’s tau-b test p = 0,003). Οι επιπλοκές οι οποίες παρατηρήθηκαν ήταν οι ακόλουθες, TASS σύνδρομο (1), iris injury (3), paracentral acute middle maculopathy (1), ρήξη οπισθίου περιφακίου (3). Συμπεράσματα: Αποδείχθηκε ότι το σύστημα αξιολόγησης προεγχειρητικού κινδύνου της παρούσης μελέτης αποτελεί ένα αξιόπιστο μέσο, το οποίο ποσοτικοποιεί τον κίνδυνο εμφάνισης επιπλοκών στο χειρουργείο καταρράκτη με ακρίβεια.
description: Introduction: Despite the swift advancements in technology and the introduction of modern techniques with advanced tools, cataract surgery continues to be associated with numerous intraoperative and postoperative complications. Purpose: To propose a statistically validated system for classifying the risk of intraoperative complications in cataract surgery Methods: This cohort study observed and evaluated intraoperative and postoperative complications in 66 patients who underwent cataract surgery at Serres General Hospital between December 18, 2023, and July 9, 2024. The patients were grouped into three risk categories: low risk, intermediate risk, and high risk, based on a classification system outlined by Mylona et al. The surgeries were conducted by experienced anterior segment surgeons. Data collection involved reviewing medical records and gathering demographic information (age, gender) along with preoperative risk factors, which were recorded in a purpose-built Excel spreadsheet. The data was then analyzed using SPSS for Windows to determine the system’s effectiveness in predicting surgical complications. Results: The study involved 66 patients, ranging in age from 56 to 91 years, with an average age of 75.53 years. Of the participants, 21 were male and 45 were female. Postoperative complications were observed in 8 patients (12.1% of the total), including 3 males and 5 females. Seven of these 8 patients were classified as high risk according to the questionnaire, while the remaining patient was categorized as intermediate risk. Statistical analysis using the Spearman rho test revealed a positive correlation between age and total risk factor score (r = 0.302, p = 0.014). Additionally, a Mann-Whitney test showed that patients who experienced complications had significantly higher preoperative risk factor scores (p = 0.001). Finally, the association between postoperative complications and patient categorization into risk groups (no significant risk, low risk, medium risk and high risk) was analyzed, with results indicating that patients in the higher risk categories experienced complications more frequently (Kendall's tau-b test p = 0.003). The complications observed were the following, TASS Syndrome (1), iris injury (3), paracentral acute middle maculopathy (1), posterior capsule rupture (3). Conclusion: The preoperative risk assessment system used in this study proved to be a dependable tool for accurately quantifying the risk of complications during cataract surgery.